Dié emoji’s verklap jou ouderdom, sê jongesFoto ter illustrasie. (Foto: Alexas_Fotos/Pixabay) Die jonger garde takseer ouer mense nie meer op hul baadjie nie, maar eerder op die emoji’s wat gebruik word wanneer boodskappe gestuur word. Daily Mail berig dat ’n onlangse meningspeiling, wat onder altesaam 2 000 deelnemers tussen die ouderdomme van 16 en 29 gedoen is, bevind het dat sekere emoji’s daarop kan dui dat iemand “oud” en selfs “passief‑aggressief” is. Sekere emoji’s laat jongmense glo aanneem dat die persoon wat die boodskap vir hulle stuur, ouer is. Van dié emoji’s sluit in die apie wat sy oë toe hou, die huil-gesig, die rooilipstiffie-soen en die regmerkie. Volgens sommige jongmense word die gebruik van die “duim-in-die-lug”-emoji (thumbs up) dikwels as ongeskik en passief‑aggressief beskou, met talle van die deelnemers aan die peiling wat volstrek weier om dié emoji te gebruik. According to a recent poll of 2,000 young people aged 16-29, emojis used by 'old people' include the thumbs up, the red love heart, the OK hand and the grimacing face + Here are the top 10 emojis that make you look 'old' pic.twitter.com/sP8SIYix3t — Daily Mail Online (@MailOnline) October 12, 2022 Van die jong deelnemers aan die peiling meen ook dat die gebruik van dié emoji onvanpas is op kantoor en dat hulle “aangeval” voel wanneer dit gebruik word. “By my vorige werksplek het ons ’n WhatsApp-groep gehad waarop ons span gekommunikeer het. Baie mense het bloot net met die duim-in-die-lug-emoji geantwoord. Dit voel vir my effens vyandiggesind,” het een van die 24-jarige deelnemers gesê. “My kollegas van my ouderdom het glad nie die duim-in-die-lug-emoji gebruik nie, maar die Gen X- [ouer] mense het dit altyd gebruik. Dit het my ŉ rukkie gevat om te besef hulle is nie kwaad vir my wanneer hulle dit gebruik nie.” Bykomende bron: Jacaranda FM